《秋夜对客》
明代·苏观生

木叶已脱尽，凄然秋独深。对君明月夜，感我岁寒心。

海角迷归路，天涯失暮砧。夜长浑不寐，拔剑舞寒林。

作者简介：（?—1647）明广东东莞人，字宇霖。诸生。崇祯中由保举知无极县，累迁户部员外郎。大顺军破京师时南奔。弘光时进郎中。南京陷落，随唐王至福建，擢翰林学士，超拜东阁大学士，参机务。力主唐王赴赣州经略江西、湖广，并先赴赣州大征甲兵。唐王死，又与何吾驺等拥立唐王弟聿于广州。受封为建明伯，掌兵部事。与桂王由榔发兵互攻，招海盗捍御，朝野大扰。清兵至，自经死。